Logan huwa kelb tar-razza Border Collie li jagħmel parti mit-tim tal-K9 Urban Search & Rescue Malta. Fil-jiem ta' kwarantina, Logan flimkien mal-handler tiegħu Melanie ried iwassal messaġġ ta' kuraġġ għal dawk l-annimali kollha li jinsabu fi kwarantina mas-sid tagħhom. F'filmat fuq Facebook, Logan iwassal il-messaġġ tiegħu b'mossi li tgħallem flimkien ma' sidu. Il-filmat juri kif minkejja it-taħriġ għas-salvataġġ fuq barra lil hinn mid-dar kellu jieqaf kawża tal-aħħar struzzjonijiet maħruġa mill-Awtoritajiet tas-Saħħa, xorta baqa' għaddej it-taħriġ iżda fid-dar permeżż ta' taħriġ li jżomm lill-kelb attiv.